McAfee er einna þekktastur fyrir að hafa stofnað vírusvarnarfyrirtæki , sem nefnt er í höfuðið á honum sjálfum , auk þess sem hann var um tíma grunaður um morð á nágranna sínum í Belís , en sá var bandarískur kaupsýslumaður . McAfee hefur ávallt neitað sök í málinu . McAfee hefur farið huldu höfði eftir að hann yfirgaf Bandaríkin í janúar á þessu ári , en hann leyfir fylgjendum að fylgjast með ævintýrum sínum á Twitter . Í lok ágúst tilkynnti hann þeim að hann og eiginkona hans hefðu flutt sig um set af því einhver „ f * viti “ hafi komið upp um staðsetningu þeirra . „ Við höfum komið okkur fyrir á nýjum stað í nýju landi . Veðrið er enn ömurlegt ... Við munum sakna Gregor's . “ Gregor's er einmitt veitingastaður á Dalvík , og í öðru tísti viðurkenndi McAfee að hann hefði í raun sjálfur komið upp um sig með því að minnast á Gregor's . Raunar ætti uppljóstrarinn , Adam Guerbuez , hrós skilið fyrir rannsóknarvinnu sína . „ Ef ég ætti pening myndi ég ráða þig , Adam . “